Úradný vestník L 127 , 29/04/2004 S. 0073 - 0080



Smernica Komisie 2004/57/ES z 23. apríla 2004 o určovaní pyrotechnických výrobkov a určitých druhov munície na účely smernice Rady 93/15/EHS o zosúladení ustanovení vzťahujúcich sa na uvádzanie výbušnín určených na civilné účely na trh a na dohľad nad nimi (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 93/15/EHS z 5. apríla 1993 o zosúladení ustanovení vzťahujúcich sa na uvádzanie výbušnín určených na civilné použitie na trh a na dohľad nad nimi [1], najmä na jej článok 13 ods. 3, keďže: (1) smernica 93/15/EHS sa vzťahuje na výbušné materiály a výrobky, ktoré sa považujú za výbušné materiály v odporúčaniach Organizácie spojených národov na prepravu nebezpečného tovaru, a ktoré patria do triedy 1 týchto odporúčaní. Z rozsahu pôsobnosti uvedenej smernice sú však výslovne vylúčené pyrotechnické výrobky; (2) v dôsledku toho je kvôli zabezpečeniu jednotného uplatňovania smernice 93/15/EHS v celom spoločenstve potrebné určiť výrobky, ktoré sa považujú za pyrotechnické, odkazom na príslušné odporúčania Organizácie spojených národov; (3) určité výrobky patriace do triedy 1 odporúčaní Organizácie spojených národov majú dvojitú funkciu, pretože je možné používať ich buď ako výbušniny alebo ako pyrotechnické výrobky. Z tohto dôvodu by sa v záujme dôsledného uplatňovania smernice 93/15/EHS malo prijať ustanovenie na určovanie týchto výrobkov, pokiaľ ide o ich prevládajúcu povahu, čiže ako výbušniny alebo ako pyrotechnické výrobky; (4) opatrenia ustanovené v tejto smernici sú v súlade so stanoviskom výboru zriadeného podľa článku 13 smernice 93/15/EHS, PRIJALA TÚTO SMERNICU: Článok 1 V prílohe I k tejto smernici sú na účely vykonávania druhej a čiastočne tretej zarážky článku 1 ods. 3 smernice 93/15/EHS uvedené výrobky, ktoré sa v príslušných odporúčaniach Organizácie spojených národov považujú za pyrotechnické výrobky alebo muníciu. Článok 2 V prílohe II k tejto smernici sú uvedené výrobky, pre ktoré sa na účely vykonávania druhej odrážky článku 1 ods. 3 smernice 93/15/EHS vyžaduje určiť, či sú tieto výrobky pyrotechnickými výrobkami alebo výbušninami. Článok 3 1. Členské štáty najneskôr do 31. decembra 2004 prijmú a uverejnia zákony, iné právne predpisy a správne opatrenia potrebné na dosiahnutie súladu s touto smernicou. Bezodkladne oznámia Komisii znenie týchto ustanovení a korelačnú tabuľku medzi týmito ustanoveniami a touto smernicou. Tieto ustanovenia budú uplatňovať od 31. januára 2005. Keď členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty. 2. Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice. Článok 4 Táto smernica nadobúda účinnosť v 20. deň nasledujúci po dni jej uverejnenia v Úradnom vestníku Európskej únie. Článok 5 Táto smernica je adresovaná členským štátom. V Bruseli 23. apríla 2004 Za Komisiu Erkki Liikanen člen Komisie [1] Ú. v. ES L 121, 15.5.1993, s. 20. -------------------------------------------------- PRÍLOHA I Výrobky, ktoré sa v príslušných odporúčaniach Organizácie spojených národov považujú za pyrotechnické výrobky alebo muníciu ČÍSLO OSN | NÁZOV A OPIS | TRIEDA/ODDIEL | SLOVNÍK (používať len ako príručku pre informáciu) | Skupina G 0009 | Munícia, zápalná s počinovou náplňou alebo bez nej, s výmetnou náplňou alebo hnacou náplňou | 1.2 G | Munícia Všeobecný pojem súvisiaci najmä s výrobkami vojenského použitia pozostávajúcimi zo všetkých druhov bômb, granátov, rakiet, mín, striel a iných podobných zariadení. Munícia, zápalná Munícia obsahujúca zápalnú látku. Okrem prípadov, keď je samotná zmes výbušninou, obsahuje aj jednu alebo viaceré z týchto zložiek: hnacia náplň so zápalkou a zážihovou náplňou; zapaľovač s počinovou náplňou alebo výmetnou náplňou. | 0010 | Munícia, zápalná s počinovou náplňou alebo bez nej, s výmetnou náplňou alebo hnacou náplňou | 1.3 G | Pozri položku s číslom OSN 0009 | 0015 | Munícia, dymová s počinovou náplňou alebo bez nej, s výmetnou náplňou alebo hnacou náplňou | 1.2 G | Munícia, dymová Munícia obsahujúca dymotvornú látku. Okrem prípadov, keď je samotná táto látka výbušninou, táto munícia obsahuje aj jednu alebo viaceré z týchto zložiek: hnacia náplň so zápalkou a zážihovou náplňou; zapaľovač s počinovou alebo výmetnou náplňou. | 0016 | Munícia, dymová s počinovou náplňou alebo bez nej, s vrhacou náplňou alebo hnacou náplňou | 1.3 G | Pozri položku s číslom OSN 0015 | 0018 | Munícia, slzotvorná s počinovou náplňou, výmetnou náplňou alebo hnacou náplňou | 1.2 G | Munícia, slzotvorná s počinovou náplňou, výmetnou náplňou alebo hnacou náplňou Munícia obsahujúca slzotvornú látku. Obsahuje aj jednu alebo viaceré z týchto zložiek: pyrotechnická látka; hnacia náplň so zápalkou a zážihovou náplňou; zapaľovač s počinovou náplňou alebo výmetnou náplňou. | 0019 | Munícia, slzotvorná s počinovou náplňou, výmetnou náplňou alebo hnacou náplňou | 1.3 G | Pozri položku s číslom OSN 0018 | 0039 | Bomby, fotozábleskové | 1.2 G | Bomby Výbušné výrobky, ktoré sa zhadzujú z lietadiel. Môžu obsahovať horľavú kvapalinu s trhacou náplňou; fotozábleskovú zlož, alebo trhaciu náplň. Pod tento pojem patria: bomby, fotozábleskové. | 0049 | Náboje, zábleskové | 1.1 G | Náboje, zábleskové Výrobky pozostávajúce z puzdra, zápalky a zábleskovej zlože, to všetko je zostavené do jedného kusa a pripravené na vystrelenie. | 0050 | Náboje, zábleskové | 1.3 G | Pozri položku s číslom OSN 0049 | 0054 | Náboje, signálne | 1.3 G | Náboje, signálne Výrobky určené na vystreľovanie farebne horiacich svetlíc alebo iných signálov zo signálnych pištolí atď. | 0066 | Šnúra, zápalná | 1.4 G | Šnúra, zápalná Výrobok pozostávajúci z textilných vlákien pokrytých čiernym prachom alebo inou rýchle horiacou pyrotechnickou zložou a z pružného ochranného povlaku; alebo pozostáva z duše z čierneho prachu opradenej pružnou tkanou látkou: Horí pozdĺžne vonkajším plameňom a používa sa na prenos zážihu od nejakého zariadenia k náplni. | 0092 | Svetelné signály, pozemné | 1.3 G | Svetelné signály Výrobky obsahujúce pyrotechnické zlože, ktoré sú navrhnuté na použitie pri osvetľovaní, identifkácii, signalizácii alebo výstrahe. | 0093 | Svetelné signály, vzdušné | 1.3 G | Pozri položku s číslom OSN 0092 | 0101 | Stopina | 1.3 G | Stopina/zapaľovač Hoci tieto dve slová majú spoločný pôvod (francúzske výrazy fusée, fusil) a niekedy sa považujú za jedno slovo s rozdielnou výslovnosťou, je vhodné dodržiavať dohovor, že slovo stopina (fuse) znamená zážihové zariadenie v podobe šnúry, kým slovo zapaľovač (fuze) znamená zariadenie používané v munícii, ktorého súčasťou sú mechanické, elektrické, chemické alebo hydrostatické zložky, určené na spustenie procesu explozívneho horenia alebo výbuchu. Stopina, rýchlohoriaca, (rýchlohoriaca zápalná šnúra) Výrobok pozostávajúci z bavlnených vlákien pokrytých jemným čiernym prachom (rýchlohoriaca zápalná šnúra). Horí vonkajším plameňom a používa sa na prenos zážihu vo výrobkoch zábavnej pyrotechniky atď. | 0103 | Zažíhač, rúrkový s kovovým opláštením | 1.4 G | Zažíhač, rúrkový s kovovým opláštením Výrobok pozostávajúci z kovovej rúrky s dušou z explozívne horiacej výbušniny. | 0171 | Munícia, osvetľovacia, s počinovou náplňou alebo bez nej, s výmetnou náploňu alebo hnacou náplňou | 1.2 G | Munícia, osvetľovacia, s počinovou náplňou alebo bez nej, s výmetnou náplňou alebo hnacou náplňou Munícia určená na vytvorenie jedného zdroja intenzívneho svetla na osvetlenie oblasti. Pod tento pojem patria osvetľovacie náboje, granáty a strely, osvetľovacie bomby a bomby na označenie cieľov. | 0191 | Signálne zariadenia, ručné | 1.4 G | Výrobky určené na vytváranie signálov. | 0192 | Signály, výbušné, používané na železničných tratiach, | 1.1 G | Pozri položku s číslom OSN 0191 | 0194 | Signály, tiesňové, lodné | 1.1 G | Pozri položku s číslom OSN 0191 | 0195 | Signály, tiesňové, lodné | 1.3 G | Pozri položku s číslom OSN 0191 | 0196 | Signály, dymové | 1.1 G | Pozri položku s číslom OSN 0191 | 0197 | Signály, dymové | 1.4 G | Pozri položku s číslom OSN 0191 | 0212 | Stopovky do munície | 1.3 G | Stopovky do munície Uzatvorené výrobky obsahujúce pyrotechnické zlože určené na zviditeľnenie dráhy strely. | 0254 | Munícia, osvetľovacia, s počinovou náplňou alebo bez nej, s výmetnou náplňou alebo hnacou náplňou | 1.3 G | Pozri položku s číslom OSN 0171 | 0297 | Munícia, osvetľovacia, s počinovou náplňou alebo bez nej, s výmetnou náplňou alebo hnacou náplňou | 1.4 G | Pozri položku s číslom OSN 0254 | 0299 | Bomby, fotozábleskové | 1.3 G | Pozri položku s číslom OSN 0039 | 0300 | Munícia, zápalná s počinovou náplňou alebo bez nej, s výmetnou náplňou alebo hnacou náplňou | 1.4 G | Pozri položku s číslom OSN 0009 | 0301 | Munícia, slzotvorná s počinovou náplňou, výmetnou náplňou | 1.4 G | Pozri položku s číslom OSN 0018 | 0303 | Munícia, dymová s počinovou náplňou alebo bez nej, s výmetnou náplňou | 1.4 G | Pozri položku s číslom OSN 0015 | 0306 | Stopovky do munície | 1.4 G | Pozri položku s číslom OSN 0212. | 0312 | Náboje, signálne | 1.4 G | Náboje, signálne Výrobky určené na vystreľovanie farebne horiacich svetlíc alebo iných signálov zo signálnych pištolí. | 0313 | Signály, dymové | 1.2 G | Pozri položku s číslom OSN 0195 | 0318 | Granáty, cvičné, ručné alebo do granátometov | 1.3 G | Granáty ručné alebo do granátometov Výrobky, ktoré sú určené na ručné hádzanie alebo na vystreľovanie z granátometu. Pod tento pojem patria: granáty cvičné, ručné alebo do granátometov. | 0319 | Zápalkové skrutky | 1.3 G | Zápalkové skrutky Výrobky pozostávajúce zo zápalky určenej na iniciáciu a z pomocnej náplne explozívne horiacej výbušniny, ako je čierny prach, používané na zážih hnacej náplne v puzdre nábojnice napr. do dela. | 0320 | Zápalkové skrutky | 1.4 G | Pozri položku s číslom OSN 0319 | 0333 | Zábavná pyrotechnika | 1.1 G | Zábavná pyrotechnika Pyrotechnické výrobky určené na zábavné účely. | 0334 | Zábavná pyrotechnika | 1.2 G | Pozri položku s číslom OSN 0333 | 0335 | Zábavná pyrotechnika | 1.3 G | Pozri položku s číslom OSN 0333 | 0336 | Zábavná pyrotechnika | 1.4 G | Pozri položku s číslom OSN 0333 | 0362 | Munícia, cvičná | 1.4 G | Munícia, cvičná Munícia bez hlavnej trhacej náplne obsahujúca trhaciu alebo výmetnú náplň. Bežne obsahuje aj zapaľovač a hnaciu náplň. | 0363 | Munícia, skúšobná | 1.4 G | Munícia, skúšobná Munícia obsahujúca pyrotechnické zlože používaná na skúšanie funkcie alebo pevnosti novej munície, súčastí zbraní alebo zbraňových kompletov. | 0372 | Granáty, cvičné, ručné alebo do granátometov | 1.2 G | Pozri položku s číslom OSN 0318 | 0373 | Signálne zariadenia, ručné | 1.4 S | Pozri položku s číslom OSN 0191 | 0403 | Svetlice, vzdušné | 1.4 G | Pozri položku s číslom OSN 0092 | 0418 | Svetlice, pozemné | 1.2 G | Pozri položku s číslom OSN 0092 | 0419 | Svetlice, pozemné | 1.1 G | Pozri položku s číslom OSN 0092 | 0420 | Svetlice, vzdušné | 1.1 G | Pozri položku s číslom OSN 0092 | 0421 | Svetlice, vzdušné | 1.2 G | Pozri položku s číslom OSN 0092 | 0424 | Projektily, inertné so stopovkou | 1.3 G | Projektily Výrobky, ako je delostrelecký granát alebo strela, ktoré sa vystreľujú z dela alebo z inej delostreleckej zbrane, z pušky alebo inej ľahkej strelnej zbrane. Môžu byť inertné, so stopovkou alebo bez nej, alebo môžu obsahovať počinovú náplň alebo výmetnú náplň alebo trhaciu náplň. Pod tento pojem patria: projektily, inertné, so stopovkou; projektily s počinovou náplňou alebo výmetnou náplňou; projektily s trhacou náplňou. | 0425 | Projektily, inertné so stopovkou | 1.4 G | Pozri položku s číslom OSN 0424 | 0428 | Výrobky, pyrotechnické na technické účely | 1.1 G | Výrobky, pyrotechnické na technické účely Výrobky, ktoré obsahujú pyrotechnické zlože, a ktoré sa používajú na technické účely, ako je produkcia tepla, produkcia plynu, divadelné efekty atď. Pod tento pojem nepatria tieto samostatne uvedené výrobky: všetky druhy munície; náboje, signálne; rezačky, káblové, výbušné; zábavná pyrotechnika; svetlice, vzdušné; svetlice pozemné; odpaľovacie zariadenia, výbušné; nity, výbušné; signálne zariadenia, ručné; signály, tiesňové, signály výbušné používané na železničných tratiach; signály, dymové. | 0429 | Výrobky, pyrotechnické určené na technické účely | 1.2 G | Pozri položku s číslom OSN 0428 | 0430 | Výrobky, pyrotechnické určené na technické účely | 1.3 G | Pozri položku s číslom OSN 0428 | 0431 | Výrobky, pyrotechnické určené na technické účely | 1.4 G | Pozri položku s číslom OSN 0428 | 0434 | Projektily s počinovou náplňou alebo výmetnou náplňou | 1.2 G | Projektily Výrobky, ako je delostrelecký granát alebo strela, ktoré sa vystreľujú z dela alebo z inej delostreleckej zbrane, z pušky alebo inej ľahkej strelnej zbrane. Môžu byť inertné, so stopovkou alebo bez nej, alebo môžu obsahovať počinovú náplň alebo výmetnú náplň alebo trhaciu náplň. Pod tento pojem patria: projektily, inertné, so stopovkou; projektily s počinovou náplňou alebo výmetnou náplňou; strely s trhacou náplňou. | 0435 | Projektily s počinovou náplňou alebo výmetnou náplňou | 1.4 G | Pozri položku s číslom OSN 0434 | 0452 | Granáty, cvičné, ručné alebo do granátometov | 1.4 G | Pozri položku s číslom OSN 0372 | 0487 | Signál, dymový | 1.3 G | Pozri položku s číslom OSN 0194 | 0488 | Munícia, cvičná | 1.3 G | Munícia, cvičná Munícia bez hlavnej trhacej náplne obsahujúce počinovú náplň alebo výmetnú náplň. Bežne obsahuje aj zapaľovač a hnaciu náplň. Pod tento pojem nepatria tie výrobky, ktoré sú uvedené samostatne: granáty, cvičné. | 0492 | Signály, výbušné používané na železničnej trati, | 1.3 G | Pozri položku s číslom OSN 0194 | 0493 | Signály, výbušné používané na železničnej trati, | 1.4 G | Pozri položku s číslom OSN 0194 | 0503 | Nafukovacie zariadenia airbagov alebo moduly airbagov alebo napínacie zariadenia bezpečnostných pásov | 1.4 G | | ČÍSLO OSN | NÁZOV A OPIS | TRIEDA/ODDIEL | SLOVNÍK (používať len ako príručku pre informáciu) | Group S 0110 | Granáty, cvičné, ručné alebo do granátometov | 1.4 S | Pozri položku s číslom OSN 0318 | 0193 | Signály, výbušné používané na železničnej trati, | 1.4 S | Pozri položku s číslom OSN 0194 | 0337 | Zábavná pyrotechnika | 1.4 S | Pozri položku s číslom OSN 0334 | 0345 | Projektily, inertné so stopovkou | 1.4 S | Projektily Výrobky, ako je delostrelecký granát alebo strela, ktoré sa vystreľujú z dela alebo z inej delostreleckej zbrane, z pušky alebo inej ľahkej strelnej zbrane. Môžu byť inertné, so stopovkou alebo bez nej, alebo môžu obsahovať počinovú náplň alebo výmetnú náplň alebo trhaciu náplň. | 0376 | Zápalkové skrutky | 1.4 S | Pozri položku s číslom OSN 0319 | 0404 | Svetlice, vzdušné | 1.4 S | Pozri položku s číslom OSN 0092 | 0405 | Náboje, signálne | 1.4 S | Náboje, signálne Výrobky určené na vystreľovanie farebne horiacich svetlíc alebo iných signálov zo signálnych pištolí atď. | 0432 | Výrobky, pyrotechnické alebo na technický účel | 1.4 S | | -------------------------------------------------- PRÍLOHA II Výrobky, v prípade ktorých je potrebné určiť, či ide o pyrotechnické výrobky alebo výbušniny ČÍSLO OSN | NÁZOV A OPIS | TRIEDA/ODDIEL | SLOVNÍK (používať len ako príručku pre informáciu) | Skupina G 0121 | Zažíhače | 1.1 G | Zažíhače Výrobky obsahujúce jednu alebo viaceré výbušné látky, používané na spustenie výbuchového explozívneho horenia. Môžu byť aktivované chemicky, elektricky alebo mechanicky. | 0314 | Zažíhače | 1.2 G | Pozri položku s číslom OSN 0121 | 0315 | Zažíhače | 1.3 G | Pozri položku s číslom OSN 0121 | 0316 | Zapaľovače, zažíhacie | 1.3 G | | 0317 | Zapaľovače, zažíhacie | 1.4 G | | 0325 | Zažíhače | 1.4 G | Pozri položku s číslom OSN 0121 | 0353 | Výrobky, výbušné, NOS | 1.4 G | | 0454 | Zažíhače | 1.4 S | Pozri položku s číslom OSN 0121 | ČÍSLO OSN | NÁZOV A OPIS | TRIEDA/ODDIEL | SLOVNÍK (používať len ako príručku pre informáciu) | Group S 0131 | Zapaľovače zápalnej šnúry | 1.4 S | Zapaľovače zápalnej šnúry Výrobky rôznej konštrukcie aktivované trením, nárazom alebo elektricky, používané na zapálenie zápalnice. | 0349 | Výrobky, výbušné, NOS | 1.4 S | | 0368 | Zapaľovače, zažíhacie | 1.4 S | | --------------------------------------------------